Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 486/14/3306	Považská Bystrica, 8.10.2014
EEČ : 2-26-149-2014

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
 bez vedomia XXXXX, nar. XXXXX, bytom XXXXX, XXXXX za použitia jej osobných údajov, v presne nezistený deň telefonicky uzatvoril Zmluvu o úvere č. 9063138633 so spoločnosťou XXXXX, XXXXX, XXXXX, IČO: XXXXX, v ktorej ako dlžník vystupovala XXXXX a následne dňa 25.06.2009 v Púchove v jej mene vypísal a podpísal potrebné listiny k uvedenej zmluve, predmetom ktorej bolo poskytnutie bezúčelového úveru vo výške 1.700,- Eur, ktorá suma mu bola poukázaná na účet č. XXXXX  pričom úver mal byť splatený v 24. mesačných splátkach po 95,- Eur, a to v celkovej  sume 2.280,- Eur, následne uhradil len sumu 210,- Eur a ďalšie splátky úveru už nezaplatil, čím spoločnosti XXXXX, XXXXX, XXXXX, IČO: XXXXX, ktorej dňa 07.03.2013 spoločnosť XXXXX,. XXXXX postúpila predmetnú pohľadávku, spôsobil škodu vo výške 1 490,- Eur.  

lebo je trestné stíhanie neprípustné podľa § 9 odsek 1 písmeno e

Odôvodnenie:
Vyšetrovateľ Okresného riaditeľstva PZ, Odboru kriminálnej polície Považská Bystrica uznesením ČVS: ORP-XXXXX/2-VYS-PB-2014 zo dňa 30.04.2014  podľa  § 199 ods. 1 Tr. por. začal  trestné  stíhanie vo  veci  prečinu  úverového podvodu podľa § 222 ods. 1 Tr. zák. a následne  uznesením číslo ORP-XXXXX/2-VYS-PB-2014 zo dňa 20.08.2014 vzniesol XXXXX obvinenie za prečin úverového podvodu podľa § 222 ods. 1. Tr. zák., na tom skutkovom základe, že bez vedomia XXXXX, nar. XXXXX, bytom XXXXX, XXXXX za použitia jej osobných údajov, v presne nezistený deň telefonicky uzatvoril Zmluvu o úvere č. 9063138633 so spoločnosťou XXXXX, XXXXX, IČO: XXXXX, v ktorej ako dlžník vystupovala XXXXX a následne dňa 25.06.2009 v Púchove v jej mene vypísal a podpísal potrebné listiny k uvedenej zmluve, predmetom ktorej bolo poskytnutie bezúčelového úveru vo výške 1.700,- Eur, ktorá suma mu bola poukázaná na účet č. XXXXX,  pričom úver mal byť splatený v 24. mesačných splátkach po 95,- Eur, a to v celkovej  sume 2.280,- Eur, následne uhradil len sumu 210,- Eur a ďalšie splátky úveru už nezaplatil, čím spoločnosti XXXXX, XXXXX, XXXXX, ktorej dňa 07.03.2013 spoločnosť XXXXX,. XXXXX postúpila predmetnú pohľadávku, spôsobil škodu vo výške 1 490,- Eur.  

	Po skončení skráteného vyšetrovania vyšetrovateľ PZ predložil prokurátorovi vyšetrovací spis s návrhom na zastavenie trestného stíhania obv. XXXXX za prečin úverového podvodu podľa      § 222 ods. 1 Tr. zák., podľa § 215 ods. 1 písm. d/ Tr. por., s poukázaním na ustanovenie § 9 ods. 1 písm. e/ Tr. zák.

	Preskúmaním vyšetrovacieho  spisu a vyhodnotením v ňom založených dôkazov v zmysle § 2 ods. 12 Tr. por. som dospela  k záveru, že návrh vyšetrovateľa PZ na zastavenie trestného stíhania je opodstatnený.

	Počas skráteného vyšetrovania v predmetnej trestnej veci vyšla najavo skutočnosť, že obv. XXXXX bolo uznesením vyšetrovateľa Okresného riaditeľstva PZ, Odboru kriminálnej polície Poprad ČVS:ORP-XXXXX/3-VYS-PB-2014 zo dňa 10.03.2014 vznesené podľa § 206 ods. 1 Tr. por. obvinenie za prečin úverového podvodu podľa § 222 ods. 1 Tr. zák. keď dňa 25.06.2009  za použitia osobných údajov XXXXX telefonicky uzatvoril Zmluvu o úvere č. 9063138633 so spoločnosťou XXXXX, XXXXX, IČO: XXXXX na základe čoho bol dňa 24.07.2009 úver č. 7059203 schválený a vyplatený vo výške 1 700,- €, ku škode spoločnosti XXXXX, XXXXX.

	Uvedená okolnosť vzťahujúca sa k trestnému stíhaniu obv. XXXXX vyšetrovateľom Okresného riaditeľstva PZ, Odboru kriminálnej polície Poprad nebola pri vydávaní uznesenia o vznesení obvinenia vyšetrovateľovi Okresného riaditeľstva PZ, Odboru kriminálnej polície Považská Bystrica známa.
	 
	 Dňa  07.10.2013 bolo Obvodnému oddeleniu PZ XXXXX z Okresného riaditeľstva PZ, Odboru kriminálnej polície Poprad odstúpené trestné oznámenie XXXXX, ktoré obsahovalo skutky zo dňa 25.06.2009,  13.05.2011 a 14.06.2011 Predmetné trestné oznámenie bolo následne odstúpené OR PZ Považská Bystrica, pričom pre skutky zo dňa  13.05.2011 a 14.06.2011 je trestné stíhanie za pokračovací prečin úverového podvodu podľa § 222 ods. 1 Tr. zák. voči obv. XXXXX vedené na Okresnom riaditeľstve PZ Považská Bystrica v samostatnom konaní.  

Vyšetrovateľ Okresného riaditeľstva PZ, Odboru kriminálnej polície Poprad však súbežne dňa 19.01.2014 vydal uznesenie o začatí trestného stíhania ČVS: ORP-XXXXX/3-VYS-PP-2014 a následne uznesením ČVS: ORP-XXXXX/3-VYS-PP-2014 zo dňa 10.03.2014 vzniesol obvinenie XXXXX za prečin úverového podvodu podľa    § 222 ods. 1 Tr. zák. Po skončení skráteného vyšetrovania  na podklade podanej obžaloby, samosudca Okresného súdu Poprad trestným rozkazom sp. zn.                  6 T XXXXX zo dňa 23.05.2014, právoplatným dňa 12.06.2014 uznal XXXXX vinným z prečinu úverového podvodu podľa § 222 ods. 1 Tr. zák., na tom skutkovom základe, že dňa 25.06.2009 na doposiaľ nezistenom mieste podpísal a následne prostredníctvom Slovenskej pošty, a.s., zaslal spoločnosti XXXXX., bez vedomia a s použitím osobných údajov XXXXX, nar. XXXXX, trvale bytom XXXXX, vyplnenú žiadosť/zmluvu o poskytnutí rýchlej pôžičky vo výške 1 700,- € na meno XXXXX, spolu s fotokópiou jej dokladu totožnosti, preukazu poistenca a potvrdenia o výplate dôchodcovských dávok a následne po vyzvaní ešte doručil spoločnosti XXXXX potvrdenie o dispozičnom oprávnení z Tatra banky a.s. na meno XXXXX k bežnému účtu č. XXXXX, ktorého je XXXXX majiteľom, na základe čoho bol dňa 24.07.2009 úver č. 7059203 schválený a ne tento účet vyplatený vo výške 1 700,- €, pričom peniaze z úveru použil na neznámy účel a poskytnutý úver podľa podmienok v zmluve nikto nesplácal, čím týmto konaním uviedol spoločnosť XXXXX, XXXXX do omylu a spôsobil jej škodu vo výške najmenej 1 700,- €.

	Z uvedeného vyplýva, že skutok, za ktorý bol obv. XXXXX odsúdený trestným rozkazom Okresného súdu Poprad sp.zn. 6 T XXXXX zo dňa 23.05.2014, právoplatným dňa 12.06.2014 a skutok, za ktorý je od 20.08.2014 vedené proti obv. XXXXX trestné stíhanie vyšetrovateľom Okresného riaditeľstva PZ, Odboru kriminálnej polície Považská Bystrica pod číslom ORP-XXXXX2-VYS-PB-2014 sú jednoznačne totožné skutky.

Podľa § 9 ods. 1 písm. e/ Tr. por. trestné stíhanie nemožno začať, a ak už bolo začaté, nemožno v ňom pokračovať, a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu  alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Podľa § 215 ods. 1 písm. d/ Tr. por. prokurátor zastaví trestné stíhanie ak je trestné stíhanie neprípustné podľa § 9 Tr. por.

	S poukázaním na vyššie uvedené je potom neprípustné naďalej viesť trestné stíhanie voči    obv. XXXXX pre prečin úverového podvodu podľa § 222 ods. 1 Tr. zák., pretože už o tomto skutku bolo právoplatne rozhodnuté trestným rozkazom Okresného súdu Poprad sp. zn. 6 T XXXXX zo dňa 23.05.2014, právoplatným dňa 12.06.2014, ktorý nebol zrušený.

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d/ Tr. por. s poukázaním na § 9 ods. 1 písm. e/ Tr. por., a preto som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimíra Rendeková
prokurátorka